CELEX: 62011CN0317
Language: mt
Date: 2011-06-27 00:00:00
Title: Kawża C-317/11: Talba għal deċiżjoni preliminari mressqa mil-Landesarbeitsgericht Berlin-Brandenburg (il-Ġermanja) fis- 27 ta’ Ġunju 2011 — Rainer Reimann vs Philipp Halter GmbH & Co. Sprengunternehmen KG

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/28
            
         Talba għal deċiżjoni preliminari mressqa mil-Landesarbeitsgericht Berlin-Brandenburg (il-Ġermanja) fis-27 ta’ Ġunju 2011 — Rainer Reimann vs Philipp Halter GmbH & Co. Sprengunternehmen KG
   (Kawża C-317/11)
   2011/C 269/53
   Lingwa tal-kawża: il-Ġermaniż
   
      Qorti tar-rinviju
   
   Landesarbeitsgericht Berlin-Brandenburg
   
      Partijiet fil-kawża prinċipali
   
   
      Rikorrent: Rainer Reimann
   
      Konvenut: Philipp Halter GmbH & Co. Sprengunternehmen KG
   
      Domandi preliminari
   
   
               (1)
            
            
               L-Artikolu 31 tal-Karta tad-Drittijiet Fundamentali u l-Artikolu 7(1) tad-Direttiva 2003/88/KE li tikkonċerna ċerti aspetti tal-organizzazzjoni tal-ħin tax-xogħol (1) jipprekludu dispożizzjoni tad-dritt nazzjonali bħall-Artikolu 13(2) tal-Liġi Federali dwar il-leave (“Bundesurlaubsgesetz”, iktar ’il quddiem il-“BUrlG”), li tipprovdi li t-terminu ta’ erba’ ġimgħat leave annwali minimu jista’, għal ċerti snajja’, jitnaqqas permezz ta’ ftehim kollettiv?
            
         
               (2)
            
            
               L-Artikolu 31 tal-Karta tad-Drittijiet Fundamentali l-Artikolu 7(1) tad-Direttiva 2003/88/KE li tikkonċerna ċerti aspetti tal-organizzazzjoni tal-ħin tax-xogħol, jipprekludu dispożizzjoni ta’ ftehim kollettiv nazzjonali, bħal dik prevista mill-ftehim kollettiv qafas tal-industrija tal-kostruzzjoni (“Bundesrahmentarifvertrag Bau”, iktar ’il quddiem il-“BRTV-Bau”), li tipprovdi li ma jitnissel ebda dritt għal leave matul is-snin li fihom il-ħaddiem, minħabba mard, ma jkollux salarju gross ta’ ċertu ammont?
            
         
               (3)
            
            
               Fil-każ ta’ risposta fl-affermattiv għall-ewwel u għat-tieni domanda:
               Dispożizzjoni bħall-Artikolu 13(2) tal-BUrlG hija għaldaqstant inapplikabbli?
            
         
               (4)
            
            
               Fil-każ ta’ risposta fl-affermattiv għall-ewwel, għat-tieni u għat-tielet domanda:
               Għandu jkun hemm aspettattivi leġittimi fir-rigward tal-effiċjenza tad-dispożizzjoni tal-Artikolu 13(2) tal-BUrlG u tad-dispożizzjonijiet tal-BRTV-Bau, sa fejn huma kkonċernati perijodi qabel l-1 ta’ Diċembru 2009, data tad-dħul fis-seħħ tat-Trattat ta’ Lisbona u tal-Karta tad-Drittijiet Fundamentali? L-imsieħba soċjali li nnegozjaw il-BRTV-Bau għandhom jingħataw żmien sabiex jiftiehmu huma stess dwar dispożizzjoni oħra?
            
         
      (1)  Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol (ĠU Edizzjoni Speċjali bil-Malti, Kapitolu 5, Vol. 4, p. 381).